b'\n_START_ARTICLE_\nDomneva abc\n_START_PARAGRAPH_\nDomneva abc (znana tudi pod imenom Domneva Oesterl\xc3\xa9\xe2\x80\x93Masser) je domneva v teoriji \xc5\xa1tevil, ki sta jo postavila Joseph Oesterl\xc3\xa9 (1988) in David Masser (1985). Domneva je formulirana v obliki treh naravnih \xc5\xa1tevil, ki nimajo nobenega skupnega delitelja in za katere velja a+b=c. \xc4\x8ce z d ozna\xc4\x8dimo zmno\xc5\xbeek vseh razli\xc4\x8dnih prafaktorjev \xc5\xa1tevila abc, naj d ne bi bil veliko manj\xc5\xa1i kot c. Z drugimi besedami: \xc4\x8de sta \xc5\xa1tevili a in b sestavljeni iz potenc pra\xc5\xa1tevil z visokimi eksponenti, potem c po navadi ni deljiv s temi visokimi potencami pra\xc5\xa1tevil. Natan\xc4\x8dna opredelitev domneve je podana spodaj._NEWLINE__NEWLINE_Domneva abc je postala zelo znana predvsem zaradi \xc5\xa1tevilnih zanimivih posledic, ki jih povzro\xc4\x8da. Mnoge znane domneve in izreki bi sledili prav iz domneve abc.'